ประกาศคณะกรรมการกํากับหลักทรัพย์และตลาดหลักทรัพย์

ที่ กน. 40/2545

เรื่อง หลักเกณฑ์ เงื่อนไข และวิธีการจัดตั้งและจัดการ

กองทุนรวมที่ลงทุนในต่างประเทศ

(ฉบับที่ 2)

 อาศัยอํานาจตามความในมาตรา 14 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้

 ข้อ 1 ให้เพิ่มบทนิยามคําว่า “วันทําการซื้อขายหน่วยลงทุน” และคําว่า “วันทําการ” ระหว่างบทนิยามคําว่า “ผู้ดูแลผลประโยชน์” และคําว่า “ตลาดหลักทรัพย์” ในข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 31/2544 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมที่ลงทุนในต่างประเทศ ลงวันที่ 2 ตุลาคม พ.ศ. 2544 ดังต่อไปนี้

 ““วันทําการซื้อขายหน่วยลงทุน” หมายความว่า วันทําการซื้อขายหน่วยลงทุนที่บริษัทจัดการกําหนดไว้ในรายละเอียดของโครงการจัดการกองทุนรวมที่ลงทุนในต่างประเทศ

 “วันทําการ” หมายความว่า วันเปิดทําการตามปกติของบริษัทจัดการ”

 ข้อ 2 ให้ยกเลิกความใน (1) ของข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 31/2544 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมที่ลงทุนในต่างประเทศ ลงวันที่ 2 ตุลาคม พ.ศ. 2544 และให้ใช้ความต่อไปนี้แทน

 “(1) มิให้นําความในข้อ 12 ข้อ 23 ข้อ 27 และข้อ 29 แห่งประกาศ ที่ กน. 46/2541 มาใช้บังคับ”

 ข้อ 3 ให้เพิ่มความต่อไปนี้เป็นข้อ 4/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 31/2544 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมที่ลงทุนในต่างประเทศ ลงวันที่ 2 ตุลาคม พ.ศ. 2544

 “ข้อ 4/1 ในการขายหรือรับซื้อคืนหน่วยลงทุนของกองทุนเปิด ให้บริษัทจัดการดําเนินการดังต่อไปนี้

 (1) รับคําสั่งซื้อหรือคําสั่งขายคืนหน่วยลงทุนตามจํานวนทั้งหมดที่มีคําสั่งซื้อหรือคําสั่งขายคืนหน่วยลงทุนในวันทําการซื้อขายหน่วยลงทุน เว้นแต่กรณีตามข้อ 9/1 แห่งประกาศนี้ และข้อ 30 แห่งประกาศ ที่ กน. 46/2541 หรือกรณีอื่นใดที่บริษัทจัดการได้สงวนสิทธิในการขายหน่วยลงทุนให้ผู้ซื้อหน่วยลงทุนไว้ในโครงการ

 (2) ขายหรือรับซื้อคืนหน่วยลงทุนตามจํานวนทั้งหมดที่มีคําสั่งซื้อหรือคําสั่งขายคืนหน่วยลงทุนในวันทําการซื้อขายหน่วยลงทุน และเพิ่มจํานวนหน่วยลงทุนที่ขายหรือยกเลิกจํานวนหน่วยลงทุนที่รับซื้อคืนภายในวันทําการถัดจากวันที่มีการคํานวณมูลค่าทรัพย์สินสุทธิ ของวันทําการซื้อขายหน่วยลงทุนของกองทุนเปิดดังกล่าว เว้นแต่กรณีตามข้อ 9/1 แห่งประกาศนี้ โดยให้บริษัทจัดการใช้มูลค่าหน่วยลงทุนของสิ้นวันทําการซื้อขายหน่วยลงทุนนั้นเป็นเกณฑ์ในการคํานวณราคาขายหน่วยลงทุนหรือราคารับซื้อคืนหน่วยลงทุน

 (3) ชําระเงินให้ผู้ขายคืนหน่วยลงทุนภายในห้าวันทําการนับแต่วันที่มีการคํานวณมูลค่าทรัพย์สินสุทธิของวันทําการซื้อขายหน่วยลงทุนของกองทุนเปิดดังกล่าว เว้นแต่กรณีตามข้อ 28 แห่งประกาศ ที่ กน. 46/2541

 ทั้งนี้ ใบคําสั่งขายคืนหน่วยลงทุนต้องมีข้อความที่เป็นคําเตือนอย่างน้อยดังนี้“ผู้ถือหน่วยลงทุนอาจไม่ได้รับชําระเงินค่าขายคืนหน่วยลงทุนภายในระยะเวลาที่กําหนด หรืออาจไม่สามารถขายคืนหน่วยลงทุนได้ตามที่มีคําสั่งไว้””

 ข้อ 4 ให้ยกเลิกความในข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 31/2544 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมที่ลงทุนในต่างประเทศ ลงวันที่ 2 ตุลาคม พ.ศ. 2544 และให้ใช้ความต่อไปนี้แทน

 “ข้อ 7 ในการจัดการกองทุนรวมที่ลงทุนในต่างประเทศ ให้บริษัทจัดการนําเงินที่ได้จากการจําหน่ายหน่วยลงทุนของกองทุนรวมไปลงทุนในต่างประเทศตามข้อ 8 เว้นแต่กรณีที่เป็นการฝากเงินของกองทุนรวมไว้ในบัญชีเงินฝากในประเทศ หรือการลงทุนในตราสารแห่งหนี้ที่มีอายุคงเหลือต่ํากว่า 1 ปี ที่ออกหรือเสนอขายในประเทศไทย เพื่อสํารองเงินไว้สําหรับการดําเนินงานของกองทุนรวม รอการลงทุน รักษาสภาพคล่องของกองทุนรวม หรือสําหรับการอื่นใดอันมีลักษณะทํานองเดียวกันนี้”

ข้อ 5 ให้เพิ่มความต่อไปนี้เป็นข้อ 9/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 31/2544 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมที่ลงทุนในต่างประเทศ ลงวันที่ 2 ตุลาคม พ.ศ. 2544

“ข้อ 9/1 บริษัทจัดการอาจไม่ขายหรือไม่รับซื้อคืนหน่วยลงทุนตามคําสั่งซื้อหรือคําสั่งขายคืนหน่วยลงทุนที่ได้รับไว้แล้ว หรืออาจหยุดรับคําสั่งซื้อหรือคําสั่งขายคืนหน่วยลงทุนได้ในกรณีที่ปรากฏเหตุดังต่อไปนี้ซึ่งบริษัทจัดการได้กําหนดไว้ในโครงการ

(1) ตลาดหลักทรัพย์หรือศูนย์ซื้อขายหลักทรัพย์ไม่สามารถเปิดทําการซื้อขายได้ตามปกติ

(2) ตลาดซื้อขายหลักทรัพย์ตามข้อ 8 ที่กองทุนรวมที่ลงทุนในต่างประเทศได้ลงทุนในหลักทรัพย์ที่ซื้อขายในตลาดดังกล่าวเกินกว่าร้อยละสิบของมูลค่าทรัพย์สินสุทธิของกองทุนรวม 

ที่ลงทุนในต่างประเทศ ไม่สามารถเปิดทําการซื้อขายได้ตามปกติ

(3) เกิดเหตุการณ์ที่ทําให้ไม่สามารถแลกเปลี่ยนเงินตราต่างประเทศได้อย่างเสรี และทําให้ไม่สามารถโอนเงินออกจากประเทศหรือรับโอนเงินจากต่างประเทศได้ตามปกติ 

(4) เมื่อบริษัทจัดการโดยความเห็นชอบของผู้ดูแลผลประโยชน์เห็นว่ามีเหตุจําเป็นทําให้ไม่สามารถจําหน่าย จ่าย โอนหลักทรัพย์หรือทรัพย์สินของกองทุนรวมที่ลงทุนในต่างประเทศได้อย่างสมเหตุสมผล ไม่สามารถคํานวณมูลค่าทรัพย์สินของกองทุนรวมที่ลงทุนในต่างประเทศได้อย่างเป็นธรรมและเหมาะสม หรือมีเหตุจําเป็นอื่นใดเพื่อคุ้มครองประโยชน์ของผู้ถือหน่วยลงทุน ทั้งนี้ บริษัทจัดการจะไม่ขายหรือไม่รับซื้อคืนหน่วยลงทุนตามคําสั่งซื้อหรือคําสั่งขายคืนหน่วยลงทุนที่ได้รับมาแล้วหรือจะหยุดรับคําสั่งซื้อหรือคําสั่งขายคืนหน่วยลงทุนในกรณีนี้ได้ไม่เกินหนึ่งวันทําการ เว้นแต่ได้รับการผ่อนผันจากสํานักงาน

เมื่อปรากฏเหตุตามวรรคหนึ่ง และบริษัทจัดการประสงค์ที่จะไม่ขายหรือไม่รับซื้อคืนหน่วยลงทุนตามคําสั่งซื้อหรือคําสั่งขายคืนหน่วยลงทุนที่ได้รับมาแล้ว หรือประสงค์ที่จะหยุดรับคําสั่งซื้อหรือคําสั่งขายคืนหน่วยลงทุน ให้บริษัทจัดการประกาศการไม่ขายหรือไม่รับซื้อคืนหน่วยลงทุนตามคําสั่งซื้อหรือคําสั่งขายคืนหน่วยลงทุนที่ได้รับมาแล้วหรือประกาศการหยุดรับคําสั่งซื้อหรือคําสั่งขายคืนหน่วยลงทุน ณ ที่ทําการทุกแห่งของบริษัทจัดการและสถานที่ติดต่อทุกแห่งของตัวแทนสนับสนุนที่ใช้ในการซื้อขายหน่วยลงทุนและแจ้งให้ผู้ถือหน่วยลงทุนที่ได้มีคําสั่งซื้อหรือคําสั่งขายคืนหน่วยลงทุนทราบโดยพลัน และให้บริษัทจัดการรายงานการไม่ขายหรือไม่รับซื้อคืนหน่วยลงทุนตามคําสั่งซื้อหรือคําสั่งขายคืนหน่วยลงทุนที่ได้รับมาแล้วหรือการหยุดรับคําสั่งซื้อหรือคําสั่งขายคืนหน่วยลงทุนพร้อมทั้งแสดงเหตุผล และรายงานแผนการดําเนินการของกองทุนรวมที่ลงทุนในต่างประเทศนั้นให้สํานักงานทราบโดยพลัน

ในกรณีที่บริษัทจัดการไม่ขายหรือไม่รับซื้อคืนหน่วยลงทุนตามคําสั่งซื้อหรือคําสั่งขายคืนหน่วยลงทุนที่ได้รับมาแล้วหรือหยุดรับคําสั่งซื้อหรือคําสั่งขายคืนหน่วยลงทุนตาม (1) (2) (3) หรือ (4) เกินหนึ่งวันทําการ ให้บริษัทจัดการรายงานการเปิดรับคําสั่งซื้อหรือคําสั่งขายคืนหน่วยลงทุน และรายงานฐานะการลงทุนของกองทุนรวมที่ลงทุนในต่างประเทศ ณ วันทําการสุดท้ายก่อนวันรายงานนั้น ให้สํานักงานทราบภายในวันทําการก่อนวันเปิดรับคําสั่งซื้อหรือคําสั่งขายคืนหน่วยลงทุน รวมทั้งแจ้งการเปิดรับคําสั่งซื้อหรือคําสั่งขายคืนหน่วยลงทุนให้ผู้ถือหน่วยลงทุนทราบในทันทีที่สามารถกระทําได้ด้วย

ในกรณีที่บริษัทจัดการไม่ขายหรือไม่รับซื้อคืนหน่วยลงทุนตามคําสั่งซื้อหรือคําสั่งขายคืนหน่วยลงทุนที่ได้รับมาแล้วหรือหยุดรับคําสั่งซื้อหรือคําสั่งขายคืนหน่วยลงทุน บริษัทจัดการอาจหยุดคํานวณและประกาศมูลค่าทรัพย์สินสุทธิ มูลค่าหน่วยลงทุน ราคาขายหน่วยลงทุน และราคารับซื้อคืน

หน่วยลงทุนก็ได้”

### ข้อ 6 ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2545 เป็นต้นไป

 ประกาศ ณ วันที่ 10 มิถุนายน พ.ศ. 2545 

 (นายสมคิด จาตุศรีพิทักษ์)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์